Във връзка с постъпило уведомление с вх. № ОВОС-995/30.03.2022г. за инвестиционно предложение (ИП): „Ремонт, реконструкция и преустройство на селскостопанска сграда в цех за преработка на домати в УПИ XXIX-623, кв.3 и Изграждане на склад за селскостопанска продукция в УПИ XII-501.1207,кв.36 по плана на с.Строево, общ.Марица, обл.Пловдив“, с възложител: "ВИВАГРО" ЕООД,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

 Инвестиционното предложение попада в обхвата на т. 7, буква „б“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 2 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000444 „Река Пясъчник“.

Копие на писмото е изпратено до Община Марица и Кметство с. Строево

Отговорено от РИОСВ-Пловдив на 19.04.2022г.